εργασια στο project

**Η ΙΣΤΟΡΙΑ ΤΗΣ ΤΗΛΕΟΡΑΣΗΣ ΚΑΙ Η ΕΠΙΡΡΟΗ ΤΗΣ ΣΤΙΣ ΜΕΡΕΣ ΜΑΣ**

Υπεύθυνος καθηγητής: κος Μαυροειδής

* ΑΡΑΒΑΝΤΙΝΟΥ ΓΕΩΡΓΙΑ
* ΓΡΗΓΟΡΙΑΔΗ ΚΩΝΣΤΑΤΙΝΑ
* ΖΑΦΕΙΡΗ ΜΑΡΙΑ
* ΚΟΝΤΟΥ ΜΑΤΙΝΑ

**ΕΡΓΑΣΙΑ ΣΤΟ PROJECT**

ΓΙΑ ΤΟ Β΄ΤΕΤΡΑΜΗΝΟ (ΣΧΟΛΙΚΟ ΕΤΟΣ 2013-2014)

ΥΠΕΥΘΥΝΟΣ ΚΑΘΗΓΗΤΗΣ: κος ΜΑΥΡΟΕΙΔΗΣ

ΟΜΑΔΑ: ΑΡΑΒΑΝΤΙΝΟΥ ΓΕΩΡΓΙΑ

 ΓΡΗΓΟΡΙΑΔΗ ΚΩΝΣΤΑΝΤΙΝΑ

 ΖΑΦΕΙΡΗ ΜΑΡΙΑ

 ΚΟΝΤΟΥ ΜΑΤΙΝΑ

ΣΧΟΛΙΚΟ ΕΤΟΣ 2013-2014

ΘΕΜΑ:

**Η ΙΣΤΟΡΙΑ ΤΗΣ ΤΗΛΕΟΡΑΣΗΣ ΚΑΙ Η ΕΠΙΡΡΟΗ ΤΗΣ ΣΤΙΣ ΜΕΡΕΣ ΜΑΣ**

**ΠΕΡΙΕΧΟΜΕΝΑ**

Ενότητα 1: ΟΡΙΣΜΟΣ ΤΗΣ ΤΗΛΕΟΡΑΣΗΣ 3

Ενότητα 2: ΙΣΤΟΡΙΑ ΤΗΣ ΤΗΛΕΟΡΑΣΗΣ 4

Ενότητα 3: ΠΛΕΟΝΕΚΤΗΜΑΤΑ ΤΗΣ ΤΗΛΕΟΡΑΣΗΣ 5

Ενότητα 4: ΜΕΙΟΝΕΚΤΗΜΑΤΑ ΤΗΣ ΤΗΛΕΟΡΑΣΗΣ 5

Ενότητα 5: Η ΤΗΛΕΟΡΑΣΗ ΣΤΗΝ ΚΑΘΗΜΕΡΙΝΟΤΗΤΑ ΜΑΣ 6

Ενότητα 6: Η ΤΗΛΕΟΡΑΣΗ ΠΡΟΚΑΛΕΙ ΚΑΤΑΘΛΗΨΗ 7

Ενότητα 7: ΠΑΙΔΙΑ-ΤΑ ΜΕΓΑΛΥΤΕΡΑ ΘΥΜΑΤΑ ΤΗΣ ΤΗΛΕΟΡΑΣΗΣ 7

Ενότητα 8: Η ΤΗΛΕΟΡΑΣΗ ΟΔΗΓΕΙ ΣΤΗΝ ΠΑΙΔΙΚΗ ΠΑΧΥΣΑΡΚΙΑ 8

Ενότητα 9: ΣΥΜΠΕΡΑΣΜΑΤΑ 8

Βιβλιογραφία 9

ΕΝΟΤΗΤΑ 1: ΟΡΙΣΜΟΣ ΤΗΣ ΤΗΛΕΟΡΑΣΗΣ

Η τηλεόραση είναι ένα σύστημα τηλεπικοινωνίας που χρησιμεύει στη μετάδοση και λήψη κινούμενων εικόνων και ήχου εξ αποστάσεως. Αποτελεί το κυριότερο και δημοφιλέστερο Μέσο Μαζικής Επικοινωνίας και η χρήση της είναι ιδιαίτερα διαδεδομένη. Ο όρος καλύπτει ολόκληρο το φάσμα των τεχνικών και δραστηριοτήτων που αφορούν τα τηλεοπτικά προγράμματα, όπως και τη μετάδοσή τους.

Ο τηλεοπτικός δέκτης λαμβάνει το τηλεοπτικό σήμα, είτε ασύρματα, είτε ενσύρματα. Η ασύρματη λήψη γίνεται με δύο τρόπους. Ο ένας τρόπος είναι η λήψη με κεραία στραμμένη σε κάποιο επίγειο σταθμό εκπομπής (στην κορυφή κάποιου βουνού). Ο δεύτερος τρόπος είναι η λήψη από δορυφόρο μέσω ειδικού δέκτη. Στην ενσύρματη λήψη, έχουμε την καλωδιακή τηλεόραση (στην Ελλάδα δεν υπήρξε ποτέ) και τη λήψη μέσω δικτύου (IPTV). Τα τελευταία χρόνια, η ανάπτυξη της ευρυζωνικής δικτύωσης (καθώς οι νέες τεχνικές συμπίεσης video) κατέστησε ικανή τη μετάδοση τηλεοπτικού προγράμματος μέσω δικτύου. Προσφάτως, έχει ξεκινήσει και η μετάδοση τηλεοπτικού σήματος μέσω δικτύου κινητής τηλεφωνίας (Mobile TV).

ΕΝΟΤΗΤΑ 2: ΙΣΤΟΡΙΑ ΤΗΣ ΤΗΛΕΟΡΑΣΗΣ

Αρχικά, το τηλεοπτικό σήμα ήταν ασπρόμαυρο. Αργότερα, επιχειρήθηκε η μετάδοση έγχρωμου. Τέθηκε ως απαραίτητη προϋπόθεση η συμβατότητα μεταξύ ασπρόμαυρων και έγχρωμων εκπομπών. Ο έγχρωμος τηλεοπτικός δέκτης θα έπρεπε να λειτουργεί τόσο με ασπρόμαυρα, όσο και με έγχρωμα σήματα. Επίσης, ο ασπρόμαυρος δέκτης θα έπρεπε να μπορεί να λάβει ένα έγχρωμο σήμα (το οποίο φυσικά θα προέβαλλε ασπρόμαυρο).

Η έγχρωμη μετάδοση στην Ελληνική τηλεόραση με το σύστημα Secam εισέρχεται το 1979. Μέχρι τότε η τηλεόραση πέρασε από πολλά στάδια. Το πρώτο και το κυριότερο ήταν η βασική ανακάλυψη της λειτουργίας της. Οι πρώτες προσπάθειες, αναφέρει το Κέντρο Διάδοσης Επιστημών & Μουσείο Τεχνολογίας έγιναν με εικόνα τηλεόρασης 30-γραμμών τη δεκαετία του 1930.

Με την ανακάλυψη της αύξησης της ηλεκτρικής αγωγιμότητας του σεληνίου με την έκθεση του στο φως το 1873 (φωτοαγωγιμότητα), έγινε θεωρητικά δυνατή η λήψη εικόνων με ηλεκτρισμό. Μια από τις πρώτες απόπειρες κατασκευής συσκευής βασισμένης στο φαινόμενο της φωτοαγωγιμότητας ήταν η συσκευή σάρωσης εικόνας με έναν περιστρεφόμενο δίσκο με μικρές τρύπες τοποθετημένες σε σπείρα, από τον Νίπκοφ (Nipkow) το 1884 (μηχανικό σύστημα τηλεόρασης). Η αργή απόκριση του σεληνίου στο φως δεν επέτρεπε τη γρήγορη σάρωση που απαιτείται για τη λήψη κινούμενων εικόνων.

Πέρασαν πολλά χρόνια από την εξέλιξη αυτή, αφού τον Απρίλιο του 1927 μεταδόθηκε στις ΗΠΑ το πρώτο δελτίο ειδήσεων από την τηλεόραση.

Προς το τέλος του 1989 εμφανίζονται στις τηλεοπτικές συχνότητες τα δύο πρώτα ιδιωτικά κανάλια, το Mega Channel και ο Antenna TV, γεγονός που σηματοδοτεί την ουσιαστική αναδιάρθρωση του επικοινωνιακού πεδίου της χώρας. Με την πάροδο λίγων μηνών, το ένα τηλεοπτικό κανάλι μετά το άλλο εμφανίζονται σε ολόκληρη την Ελληνική επικράτεια, εκπέμποντας είτε πανελλαδικά, είτε τοπικά.

Το 1994 εμφανίζεται το πρώτο συνδρομητικό κανάλι, το Filmnet, που προσέφερε εμπορικές ταινίες και ζωντανούς αγώνες ποδοσφαίρου. Το 1997 η ΕΡΤ 2 μετεξελίσσεται σε ΝΕΤ με ενημερωτικό κυρίως προφίλ και η ΕΤ1 σε ψυχαγωγικό κανάλι ενώ πλέον από κρατική αποκαλείται δημόσια τηλεόραση. Το 1999 παρέχεται επίσημη άδεια λειτουργίας ψηφιακής δορυφορικής τηλεόρασης στο Nova αλλά η σύμβαση με το Ελληνικό δημόσιο και την Multichoice Hellas υπογράφεται στην εκπνοή του έτους.

ΕΝΟΤΗΤΑ 3: ΠΛΕΟΝΕΚΤΗΜΑΤΑ ΤΗΣ ΤΗΛΕΟΡΑΣΗΣ

* Άμεση και έγκαιρη ενημέρωση
* Απλός εύληπτος λόγος
* Ενημέρωση σε σύντομο χρόνο
* Χρήση εικόνων και βίντεο
* Ζωντανή ενημέρωση με όλο τον κόσμο
* Λειτουργία επί 24ώρου βάσεως
* Αμεσότερος διάλογος με το κοινό

ΕΝΟΤΗΤΑ 4: ΜΕΙΟΝΕΚΤΗΜΑΤΑ ΤΗΣ ΤΗΛΕΟΡΑΣΗΣ

* Υπερβολές
* Ηλεκτρομαγνητική Ακτινοβολία που μεταδίδεται στους ανθρώπους
* Παραβίαση ιδιωτικής ζωής
* Ανταγωνισμός για την τηλεθέαση
* Ευκολότερη παραπληροφόρηση
* Παθητικοποίηση δέκτη

ΕΝΟΤΗΤΑ 5: Η ΤΗΛΕΟΡΑΣΗ ΣΤΗΝ ΚΑΘΗΜΕΡΙΝΟΤΗΤΑ ΜΑΣ

Τηλεόραση! Ένα αντικείμενο που σήμερα κατέχει σημαντική θέση σ' όλα τα σπίτια. Αυτό το μαγικό κουτί όπως το λένε, έχει μπει και στη ζωή μας.Σπουδαία εφεύρεση να πατάς ένα κουμπί και να βλέπεις στην οθόνη σου γεγονότα που διαδραματίζονται σ' όλο τον κόσμο και ανθρώπους να κινούνται και να μιλούν σαν να είναι δίπλα σου, στον ίδιο χώρο μ' εσένα. Μπήκε στη ζωή μας σαν μέσο ενημέρωσης. Αντικατέστησε το ραδιόφωνο. Αυτά που ακούγαμε παλαιότερα, τώρα μπορούμε να τα βλέπουμε σχεδόν ζωντανά. Καθημερινά, μέσω της τηλεόρασης παρακολουθούμε γεγονότα, βλέπουμε διασημότητες και χώρες που ίσως ποτέ να μην είχαμε την ευκαιρία να δούμε χωρίς αυτή τη συσκευή.

Η τηλεόραση είναι πράγματι μια πολύ καλή εφεύρεση. Όμως, όπως όλα όσα υπάρχουν γύρω μας, έχει και τα μειονεκτήματά της. Όπως ήταν αναμενόμενο μια τέτοια συσκευή με τόσο χρήσιμη και σημαντική λειτουργία - γιατί για να είμαστε ειλικρινείς η ενημέρωση που μας προσφέρει η τηλεόραση, για όλο τον κόσμο είναι σημαντική - κέντρισε το ενδιαφέρον όλων μας. Αρχικά μόνο ενημέρωνε, αργότερα άρχισε και να ψυχαγώγει με διάφορες ταινίες ή σήριαλ, απομονώνοντας τους ανθρώπους από τα θέατρα, τον κινηματογράφο, την τέχνη και γενικότερα τομείς που εκτός από ψυχαγωγία προσφέρουν και μόρφωση. Σ' αυτή την περίπτωση η τηλεόραση αρχίζει να γίνεται ένα "κουτί" που σκοπό έχει την αποχαύνωση των ανθρώπων. Μικροί και μεγάλοι μαγεμένοι από τα προγράμματά της προσκολλώνται όλο και περισσότεροι σ' αυτή. Παίρνουν απέναντί της μία παθητική στάση. Δέχονται χωρίς κριτική οτιδήποτε αυτή τους πασάρει και με όποιον τρόπο αυτή διαλέγει να το κάνει!

ΕΝΟΤΗΤΑ 6: Η ΤΗΛΕΟΡΑΣΗ ΠΡΟΚΑΛΕΙ ΚΑΤΑΘΛΗΨΗ

Όσο περισσότερο παρακολουθούν τηλεόραση οι νέοι άνθρωποι τόσο μεγαλύτερος είναι ο κίνδυνος να εμφανίσουν κατάθλιψη αργότερα στη ζωή τους, σύμφωνα με αμερικανική μελέτη. Επιπλέον, τα τηλεοπτικά προγράμματα μπορεί επίσης να αυξήσουν τους φόβους και την επιθετικότητα στους ανθρώπους, ενώ όσοι παρακολουθούν πολλές ώρες τηλεόραση κοιμούνται λίγες ώρες, κάτι που έχει αρνητική επίδραση στο πνευματικό και το συναισθηματικό πεδίο.

ΕΝΟΤΗΤΑ 7: ΠΑΙΔΙΑ-ΤΑ ΜΕΓΑΛΥΤΕΡΑ ΘΥΜΑΤΑ ΤΗΣ ΤΗΛΕΟΡΑΣΗΣ

Τα μεγαλύτερα θύματά της τηλεόρασης είναι τα παιδιά, που δεν έχουν ανεπτυγμένη κρίση και έτσι ενθουσιάζονται από ό,τι και αν τους προβάλει. Παρακολουθούν ανελλιπώς τα προγράμματά της και θέτουν ως πρότυπο τους διάφορους ήρωες. Δεν αρκούνται όμως μόνο εκεί! Τα παιδιά μη γνωρίζοντας το κακό που τους κάνει η υπερβολική παρακολούθηση αυτών των προγραμμάτων, ενσαρκώνουν τους αγαπημένους ήρωες στον εαυτό τους μέσα στα παιχνίδια τους. Πολλές φορές συναρπάζονται από τον "κακό" της υπόθεσης και θέλουν να τον μιμηθούν. Οι περιπτώσεις θανάτων μικρών παιδιών για τέτοιους λόγους δεν είναι καθόλου λίγες. Υπάρχουν χιλιάδες παραδείγματα που αποδεικνύουν ότι η τηλεόραση μπορεί να μας ενημερώνει, αλλά μας περνά και πρότυπα που κακώς τα μιμούμαστε ή κακώς διαλέγουμε να τα παρακολουθούμε.

ΕΝΟΤΗΤΑ 8: Η ΤΗΛΕΟΡΑΣΗ ΟΔΗΓΕΙ ΣΤΗΝ ΠΑΙΔΙΚΗ ΠΑΧΥΣΑΡΚΙΑ

Σύμφωνα με έρευνα η τηλεόραση επιδρά αρνητικά στην υγεία των παιδιών οδηγώντας στην παχυσαρκία, αφού είναι καθηλωμένα πολλές ώρες μπροστά από την οθόνη. Κατά μέσο όρο, τα παιδιά περνούν γύρω στις 45 ώρες εβδομαδιαίως μπροστά από την οθόνη της τηλεόρασης. Οι πρόσφατες έρευνες σχετικά με την επίδραση που έχει στα παιδιά η τηλεόραση, αποδεικνύουν ότι οι σημερινοί έφηβοι εγκαταλείπουν όλο και περισσότερο τη φυσική άσκηση και το παιχνίδι με αποτέλεσμα να οδηγούνται στην παχυσαρκία. Από τις 73 έρευνες σχετικά με τη σχέση παιδιού και οθόνης (τηλεόρασης), επιβεβαιώθηκε σε ποσοστό 86% ότι η καθήλωση μπροστά από την οθόνη είναι η βασικότερη αιτία παιδικής παχυσαρκίας.

ΕΝΟΤΗΤΑ 9: ΣΥΜΠΕΡΑΣΜΑΤΑ

Συμπερασματικά, μπορούμε να παρακολουθούμε τηλεόραση, αλλά ως άνθρωποι με ανεπτυγμένο νου, ως άνθρωποι με γνώσεις κι όχι ως άβουλα και ανίκανα να αντιδράσουν όντα. Να επιλέγουμε προγράμματα που πραγματικά αξίζει να παρακολουθούμε. Υπάρχουν ακόμη έστω και λίγα που αληθινά μορφώνουν ή ψυχαγωγούν σωστά!

**ΒΙΒΛΙΟΓΡΑΦΙΑ**

* Βικιπαίδεια
* Άρθρα στο διαδίκτυο
* Βιβλία